Document ID: /roh_data/filtered/fineweb-2-filterrobots_roh.jsonl.gz/64177

Communicaziuns a las medias & Actualitads
La SRG SSR beneventa la decisiun dal Cussegl federal da refusar l'iniziativa «200 francs bastan»
Suenter la seduta odierna dal Cussegl federal è el sa decidì da refusar l'iniziativa «200 francs bastan». Il medem mument ha el proponì mesiras che avessan consequenzas finanzialas per la SRG SSR. La SRG SSR beneventa la decisiun dal Cussegl federal da refusar l'iniziativa «200 francs bastan», prenda però cun quitads enconuschientscha da las mesiras proponidas. En la consultaziun che suonda vegnin nus ad explitgar las consequenzas previsas.
Newstest.ch – La SRG SSR lantscha ensemen cun partenaris in autotest digital per promover la cumpetenza mediala
La dischinfurmaziun è ina da las pli grondas sfidas dal temp dad oz. La SRG SSR lantscha perquai ensemen cun l'uniun Politools, l'institut da medias da l'associaziun dals editurs MEDIAS SVIZRAS e la fundaziun Mercator Svizra la pagina-web newstest.ch. L'autotest digital duai rinforzar las cumpetenzas medialas e gidar per far frunt a la dischinfurmaziun.
La SRG SSR sut l'ensaina da la musica svizra
Gievgia, ils 21 da settember survegn la musica svizra ina gronda tribuna: a chaschun dal Di da la musica svizra emettan ils chanals da radio da la SRG SSR durant 24 uras sulettamain musica d'artistas ed artists svizzers. Il program vegn enritgì cun intervistas e concerts en directa da musicistas e musicists sco Sirens of Lesbos, Tatum Rush e Lakna. Ultra da quai vegn il «Pavillon Suisse» emess directamain da la Festa federala da la musica populara a Bellinzona sin tut ils emetturs da la SRG SSR.
La SRG SSR è partenaria da medias da la Festa federala da la musica populara a Bellinzona
La Festa federala da la musica populara, l'occurrenza la pli impurtanta da la scena svizra da la musica populara, ha lieu dals 21 fin ils 24 da settember a Bellinzona. La SRG SSR sco partenaria da medias accumpogna l'event cun in program da radio e televisiun en directa tut spezial. Il punct culminant è «Bella Musica», l'emprima emissiun da musica populara da tut las quatter parts da la Svizra – producida da la SRG SSR. Sin Play Suisse è disponibla plinavant ina collecziun speziala «Musica populara svizra».
La SRG SSR lantscha il project da pilot «dialog»
Per tge s'interessan las Svizras ed ils Svizzers? Tge commova els, tge als fa plaschair e tge teman els? Sut il num «dialog» lantscha la SRG SSR in project da pilot che duai pledentar sur las plattafurmas digitalas las Svizras ed ils Svizzers da tut las regiuns linguisticas, ma era tut quellas e quels che vivan a l'exteriur.
La SRG SSR e la branscha da film sa cunvegnan davart in nov «Pacte de l’audiovisuel»
La SRG SSR conferma ses grond engaschament per il film svizzer ed investescha cun da nov 34 milliuns francs per onn meds supplementars en il «Pacte de l’audiovisuel». La cunvegna da coproducziun tranter la SRG SSR e la branscha da film independenta, ch'è vegnida signada curt avant il Locarno Film Festival, entra en vigur il 1. da schaner 2024 ed è valaivla enfin la fin dal 2027.
Project da radio da la SRG SSR: Chantez-vous Suisse? – «Die anderen, les autres, ils auters, gli altri» sin il Pass dal Son Gottard!
La gruppa naziunala da radio da la SRG SSR «Die Anderen – Les autres – Gli altri – Ils auters» raduna tschintg musicistas e muscists svizzers sin il Pass dal Son Gottard, in lieu da gronda impurtanza istorica: en il rom dal project da radio «Chantez-vous Suisse?» che dura in'emna vegnan interpretadas da nov chanzuns da las quatter regiuns linguisticas da la Svizra. Il punct culiminant è in concert cuminaivel che ha lieu la fin da l'emna e che vegn emess al radio.
Resultat annual SRG SSR 2022: in onn captivant e pretensius
La SRG SSR concluda l'onn 2022 cun in resultat annual da 27,6 milliuns francs. La realisaziun consequenta da las mesiras per sbassar ils custs iniziadas il 2018, entradas da reclama da grondas occurrenzas sportivas e bunas quotas d'aspectaturas e d'aspectaturs per ils chanals da televisiun han stabilisà vinavant la situaziun finanziala da la SRG SSR. Ina gronda sfida è stada l'attatga da la Russia cunter l'Ucraina. Sco tut las autras interpresas è era la SRG SSR pertutgada da la crisa energetica en consequenza da la guerra e da las turbulenzas als martgads da finanzas internaziunals.
RTR lantscha la segunda seria rumantscha ficziunala
Suenter l’emprima seria-web «Metta da fein» realisescha Radiotelevisiun Svizra Rumantscha (RTR) uss ina segunda seria rumantscha ficziunala. Las lavurs da filmarper la nova seria «L’ultim Rumantsch» cumenzanla primavaira. Filmadavegn la seriadal matgenfin il zercladur 2023 a Cuira, Turitg ed en auters lieus dal Grischun. «L’ultim Rumantsch» vegn producì da Shining Film AG per incumbensa da RTR.
Annuari davart la qualitad da las medias: puspè bunas notas per ils products da la SRG SSR
Cun il «Jahrbuch Qualität der Medien» publitgescha il Center da perscrutaziun per la publicitad e la societad (Fög) da l'Universitad da Turitg era quest onn ina valitaziun da la qualitad mediala en Svizra. Per las unitads d'interpresa e per las redacziuns da la SRG SSR datti puspè bler laud.